| **Dainius Kreivys** |
| --- |
|  |
| Gimė | 1970 m. balandžio 8 d. (53 metai)Lietuva Jonavoje, Lietuva |
| Sutuoktinis (-ė) | Dalia |
| Vaikai | Daumantas ir Gabrielė Marija |
|  |
| Pareigos | buvęs Lietuvos ūkio ministras, Lietuvos energetikos ministras |
| Partija | TS-LKD Prezidiumo ir Tarybos narys |
|  |
| Išsilavinimas | KTK, Vilniaus pedagoginis universitetas, Baltijos vadybos institutas (BMI) |

**Dainius Kreivys** (g. 1970 m. balandžio 8 d. Jonavoje) – Verslininkas, Lietuvos politinis veikėjas, Seimo narys, 2008–2011 m. LR ūkio ministras, nuo 2020 m. – LR energetikos ministras, Tėvynės Sąjungos-Lietuvos krikščionių demokratų partijos narys.

Biografija
----------

1977–1985 m. mokėsi Jonavos 5-ojoje vidurinėje mokykloje. 1989 m. baigė Kauno politechnikumą, įgijo radioinžinerijos specialybę. 1996 m. Vilniaus pedagoginiame universitete įgijo istorijos specialybę.

1995–1998 m. dirbo vadovaujantį darbą keliose mažmeninės prekybos bendrovėse. 1996–2003 m. AB „Specializuota komplektavimo valdyba" direktorius ir valdybos narys. 1998–2008 m. UAB „Baldenis" valdybos pirmininkas, bendrasavininkis. 2005–2008 m. UAB „Saldo partneriai", 2008 m. AB „Silikatas" valdybos pirmininkas.

2006–2008 m. Baltijos vadybos institute (BMI) studijavo pagal verslo administravimo studijų vadovams (EMBA) programą. 2008 m. BMI parengė magistro darbą „Valiutų krizės ir lito stabilumo perspektyva" (vadovas prof. Mindaugas Dapkus), tačiau darbo negynė (nebuvo tam pasirengęs). Sritis – finansų krizės valdymas. 2009 m. BMI apgynė magistro darbą „Nacionalinės valiutos stabilumas valiutų krizių kontekste: Lietuvos atvejis".

Politinė veikla
---------------

### Politiniai postai

Nuo 2002 m. TS-LKD narys, nuo 2004 m. TS-LKD Tarybos narys, nuo 2008 m. TS-LKD Prezidiumo narys, nuo 2015 m. TS-LKD rinkimų štabo vadovas.

2008 m. lapkričio 7 d. – 2008 m. gruodžio 9 d. Vilniaus miesto savivaldybės tarybos narys.

Nuo 2016 m. Seimo narys.

### Veikla 15-oje Lietuvos Respublikos Vyriausybėje

Nuo 2008 m. gruodžio 4 d. LR Prezidento Valdo Adamkaus dekretu paskirtas 15-tosios LR Vyriausybės ūkio ministru, nuo 2008 m. gruodžio 9 d. Lietuvos ūkio ministras. D. Kreiviui tapus ministru, Ūkio ministerija pertvarkyta į dvi ministerijas – Ūkio ir Energetikos, perduodant su energetika susijusias sritis naujai sukurtai Energetikos ministerijai.

D. Kreivys LR Ūkio ministerijos viceministrais paskyrė:

* Arnoldą Burkovskį (atsakingu už investicijų ir eksporto skatinimo, bei prekybos klausimus);
* Rimantą Žylių  (atsakingu už viešųjų pirkimų politikos ir įmonių veiklos reglamentavimo klausimus) ;
* Mindaugą Petrauską (atsakingu už inovacijų politikos formavimą ir įgyvendinimą, Europos Sąjungos (ES) struktūrinės paramos politikos ir priežiūros sritis).

D. Kreivio vadovavimo metais LR ūkio ministerija pakeitė struktūrą, atleido apie 30-40 žmonių, etatų skaičių sumažino nuo 204 iki 181, o realių darbuotojų dar labiau. LR Ūkio ministerija prižiūrėjo ir vykdė didelės dalies Ekonomikos skatinimo plano įgyvendinimą.

Vadovavimo LR ŪM metu LEPA buvo reorganizuota ir padalinta į 2 agentūras Investuok Lietuvoje ir Verslią Lietuvą.

D. Kreivys buvo viešųjų pirkimų pertvarkos iniciatorius, taip pat prižiūrėjo šios pertvarkos įgyvendinimą. Siekė, kad viešieji pirkimai būtų vykdomi centralizuotai, apie juos informacija būtų viešai prieinama internete, kad jie taptų skaidresni ir pigesni valstybei. Pirmieji pertvarkos rezultatai – viešieji pirkimai atpigo trečdaliu.

D. Kreivys kartu su LR teisingumo ministru Remigijumi Šimašiumi inicijavo verslą kontroliuojančių institucijų pertvarką. Įgyvendinus reformą, iš 150 verslą kontroliuojančių institucijų turėtų likti 8.

D. Kreivys EBPO rekomendacijų pagrindu pradėjo valstybės valdomų įmonių (VVĮ) pertvarką VVĮ iškeliant aiškius ir pamatuojamus tikslus, išskaidrintant įmonių veiklą ir depolitizuojant jų valdymą. Vykdant VVĮ pertvarką, 2011 m. į valstybės biudžetą surinkta rekordinė VVĮ išmokėtų dividendų suma – 540 mln. litų.

Kartu su tuometiniu Ministru Pirmininku Andriumi Kubiliumi, D. Kreivys inicijavo didžiųjų paslaugų centrų – Barclays, Western Union ir kitų – atvedimą į Lietuvą.

2011 m. kovo mėn. Vyriausioji tarnybinės etikos komisija (VTEK) nutarė, kad ūkio ministras Dainius Kreivys, skirdamas ES finansinę paramą mokykloms, neįvykdė įstatymuose numatyto reikalavimo – vengti interesų konflikto ir elgtis, kad nekiltų abejonių, jog toks konfliktas yra. Prezidentei Daliai Grybauskaitei viešai išreiškus nepasitikėjimą ministru, D. Kreivys atsistatydino.

Veikla atkuriant Lietuvos nepriklausomybę
-----------------------------------------

Nuo 1988 m. Jaunosios Lietuvos narys. Dalyvavo visuose mitinguose, protestuose bei eitynėse, akcijose (pavyzdžiui, verčiant sovietinių veikėjų Lietuvoje paminklus (Felikso Dzeržinskio ir Vinco Kapsuko), grąžinant Sovietinės armijos karinius bilietus ir kt.). Kurį laiką su Stanislovu Buškevičiumi buvo vienu iš Jaunosios Lietuvos vadovų.

Šeima, kita veikla
------------------

D. Kreivio giminėje buvo nemažai Lietuvos nepriklausomybės gynėjų ir kovotojų už jos laisvę. Senelis – Viktoras Kreivys, 1918 m. Lietuvos savanoris. Senelio brolis, tėvo dėdė – Augustas Kreivys, Lietuvos savanoris, žuvęs ties Giedraičiais mūšiuose už nepriklausomybę. Mamos dėdė, partizanas Ksaveras Stepšys žuvo 1949 m. laisvės kovų metu.

D. Kreivys vedęs; žmona Dalia Kreivienė, LR užsienio reikalų ministerijos tarnautoja. Sūnus Daumantas. Duktė Gabrielė Marija.

Teigia, kad kalba anglų, prancūzų, rusų kalbomis, šiek tiek vokiečių kalba.

Naujosios viešosios vadybos instituto konsultantas, paskelbė straipsnių makroekonomikos, politinės ekonomijos temomis.

Šaltiniai
---------

1. ↑  „Ministras D.Kreivys neatsigina kreditorių" Archyvuota kopija 2009-12-21 iš Wayback Machine projekto. (atn.lt, 2009 m. lapkričio 16 d. pirmadienis)
2. ↑  „Ūkio ministrą D.Kreivį vejasi skolos" (vz.lt, 2009.11.16 08:06)
3. ↑  „Nuvylė savo dėstytojus, bet pakerėjo premjerą (video)"
4. ↑  „Ūkio ministrą gyrė neapgintu magistro darbu" Archyvuota kopija 2016-03-04 iš Wayback Machine projekto. (vz.lt, 2008.12.22 07:33)
5. ↑  „Nuvylė savo dėstytojus, bet pakerėjo premjerą", lrytas.lt, LR korespondentas Tadas Ignatavičius, 2008-12-22
6. ↑  LRV informacija[neveikianti nuoroda]
7. ↑  Arnoldo Burkovskio biografija[neveikianti nuoroda] (LR ŪM inf.)
8. ↑  „2009-05-11 – Ūkio viceministru paskirtas A. Burkovskis"[neveikianti nuoroda] (LR ŪM inf.)
9. ↑  Baigta formuoti ūkio viceministrų komanda
10. ↑  Baigta formuoti ūkio viceministrų komanda
11. ↑  Ūkio ministerija keičia struktūrą, atleidžia dalį darbuotojų
12. ↑  Ekonomikos skatinimo planas Archyvuota kopija 2010-02-21 iš Wayback Machine projekto.
13. ↑  Interviu su Dainiumi Kreiviu 04.02.2009 00:00[neveikianti nuoroda]
14. ↑  Kreivys imasi skaidrinti viešuosius pirkimus
15. ↑  Prasidėjusios viešųjų pirkimų reformos rezultatai – skaidresni ir trečdaliu atpigę viešieji pirkimai[neveikianti nuoroda]
16. ↑  Verslą kontroliuojančių įstaigų laukia rimta pertvarka[neveikianti nuoroda]
17. ↑  Kreivys: vieno lipduko gamybą kontroliuoja septynios institucijos
18. ↑  Dėl Lietuvos Respublikos ūkio ministro D. Kreivio atsistatydinimo
19. ↑  Ūkio ministras D. Kreivys politikos pradžiamokslį išėjo eisenose su fakelais Archyvuota kopija 2009-04-11 iš Wayback Machine projekto.
20. ↑  Ūkio ministras D. Kreivys politikos pradžiamokslį išėjo eisenose su fakelais Archyvuota kopija 2009-04-11 iš Wayback Machine projekto.
21. ↑  LR ūkio ministerijos informacija Archyvuota kopija 2008-11-14 iš Wayback Machine projekto. (LR ūkio ministerijos informacija)
22. ↑  Ūkio ministerijos informacija – ministras[neveikianti nuoroda]
23. ↑  D. Kreivys. Minkštai leidžiasi tik „Shuttle"
24. ↑  D. Kreivys. Pinigų nėra ir nebus

Nuorodos
--------

* Asmeninis Dainiaus Kreivio tinklaraštis Archyvuota kopija 2011-08-19 iš Wayback Machine projekto. (lietuvių k.)

| Politinis postas |
| --- |
| Prieš tai:**Vytas Navickas** | **LR ūkio ministras**2008 - 2011 | Po to:**Rimantas Žylius** |
| Prieš tai:**Žygimantas Vaičiūnas** | **LR energetikos ministras**nuo 2020 | Po to:' |